Mini-vacanța de 1 Mai și de Paște a fost folosită de mulți dintre români pentru o escapadă în insula grecească Thassos, locație folosită cu precădere în perioada estivală.
Astfel, una dintre turiste și-a exprimat frustrarea legată de faptul că fetița ei de un an s-a îmbolnăvit la puțin timp după sosirea în Thassos.
”Am ajuns aseară pe Thassos și avem o problemă.
Fetița noastră de 1,10 luni tușește cam rău, cazarea nu are căldură și ne încălzim la AC, am presupus ca aerul uscat i-a accentuat tusea.
Vreau să știu dacă există vreun medic să o vadă cat mai urgent ca să decidem dacă e de plecat acasă sau să încercăm să găsim o cazare cu încălzire prin calorifere (care să nu usuce excesiv aerul).
Efectiv nu știu ce să fac! Am nevoie de un sfat, un ghidaj. E ora 4 dimineața și ne gândim să ne întoarcem acasă, deși suntem epuizați de la drum”, a scris românca pe Facebook.